Efua Baker

Efua Baker (alizaliwa Ghana mnamo mwaka 1967) ni mtaalamu na mkufunzi wa mazoezi ya mwili kutoka Uingereza, ambaye pia aliwahi kuwa mwanamuziki katika miaka ya 1990.

 Kazi 
Mnamo mwaka 1993, Baker, ambaye wakati huo alijulikana kwa jina la Efua, alitoa nyimbo tatu: "Down Is the Drop", "Strawberry Boy", na "Somewhere". Wimbo wake maarufu zaidi ulikuwa "Somewhere", ambao uliingia katika orodha ya 50 bora nchini Uingereza, na 20 bora nchini Australia. Wimbo wa "Strawberry Boy" uliorodheshwa katika chati ya Billboard nchini Marekani kwenye Chati ya Nyimbo za R&B/Hip-Hop. Albamu yake, Dream Juice, ilitolewa mnamo Juni 1993 nchini Marekani, na mnamo Novemba 1993 nchini Australia.

Kabla ya kuanza kutoa muziki wake binafsi, Efua alifanya kazi kama mwanamitindo na mcheza dansi, na alionekana kwenye video kadhaa za muziki za wasanii wengine, zikiwemo "The Way We Touch" ya Clive Griffin, "Don't Make Me Wait" na "I Called U" za Lil Louis, "A Dreams a Dream" ya Soul II Soul, pamoja na mojawapo ya video mbili za wimbo wa Maxi Priest "Close to You". Mnamo mwaka 1996, alionekana kwenye video ya muziki ya Yazz, "Good Thing Going". Mwaka 2019, Baker alionekana kwenye video ya muziki ya FKA Twigs inayoitwa "Cellophane".

Kazi ya Baker inayotambulika zaidi kama mtaalamu wa mazoezi ya mwili ilikuwa katika kipindi cha BBC One kilichoitwa Fat Nation - The Big Challenge mwishoni mwa mwaka 2004.

 Maisha binafsi 
Efua ameolewa na mtayarishaji wa muziki na kiongozi wa kundi la Soul II Soul, Jazzie B, na ni mama wa mwigizaji Jessye Romeo pamoja na mwanasoka Mahlon Romeo.

 Marejeo 

Jamii:wanamuziki wa Uingereza
Jamii:Watu walio hai
Jamii:WikiMalkia 2025 in Kilimanjaro